gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4422, del 21-01-2003 (2003/411)

Notificació en extracte a Nathalie Goemaere, amb número d'expedient 593/02.
---------------------------------------------------------------------------

### Dades del document

Número de DOGV
:   4422

Data del DOGV
:   21-01-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/411


Organisme emissor
:   Conselleria de Benestar Social

Tipus de document
:   Anunci

Notificació en extracte a Nathalie Goemaere, amb número d'expedient 593/02. [2003/X411]
  
Per no haver-se pogut practicar la notificació personal a l'interessat, de l'acte administratiu que a continuació es relaciona, se'n procedix a la publicació d'un extracte en el Diari Oficial de la Generalitat Valenciana, d'acord amb l'article 59.4 de la Llei 30/1992, de 26 de novembre, de Règim Jurídic de les administracions Públiques i del Procediment Administratiu Comú, en relació amb l'article 61 del mateix text legal.
  
Perquè els interessats puguen tindre coneixement íntegre de l'acte i quede constància de tal coneixement, podran comparéixer en el termini de 10 dies, des de la publicació d'este anunci en el DOGV, en la seu de la Direcció Territorial de Benestar Social, Secció de Menors, sítia al c/ Primitivo Pérez, 8 d'Alacant de 10 a 14 hores.
  
· Expedient núm.: 593/02.
  
· Interessat: Nathalie Goemaere.
  
· Últim domicili conegut: c/ Edif. Playmon Virginia, 10, pta. 105, Benidorm (Alacant).
  
· Resolució adoptada per la Direcció Territorial de Benestar Social d'Alacant, de data 26.09.02 i 16.10.02, en la qual s'adopta el següent acord:
  
- Declaració de situació legal de desemparament del seu fill menor A.G.R., ingrés en el centre de recepció i trasllat a la R.I. Relleu amb data 08.10.02.
  
Contra esta resolució, el/els interessat/s podran interposar recurs davant l'orde jurisdiccional civil d'acord amb el que establix la Llei d'Enjudiciament Civil i segons el que disposa la disposició addicional 1ª de la Llei Orgànica 1/96, de 15 de gener, de Protecció Jurídica del Menor.
Diari Oficial de la Generalitat Valenciana


Sumari del DOGV 4555, del 30-07-2003 (2003/8797)

Informació pública l'extracte de les bases per a la provisió en propietat d'una plaça de funcionari pertanyent al grup B, escala administració especial, subescala tècnica, denominada tècnica de turisme.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4555

Data del DOGV
:   30-07-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/8797


Data del document
:   17-06-2003

Organisme emissor
:   Ajuntament de Manises

Tipus de document
:   Convocatòria

Correcció d'errades

 Descriptors 

:   * Manises
    * professió del turisme
    * concurs administratiu
    * administració local

Informació pública l'extracte de les bases per a la provisió en propietat d'una plaça de funcionari pertanyent al grup B, escala administració especial, subescala tècnica, denominada tècnica de turisme. [2003/Q8797]
  
En el Butlletí Oficial de la Província de València número 113, del dia 6 de juny de 2003, es publiquen les bases per a proveir en propietat una plaça de funcionari de l'Ajuntament de Manises pertanyent al grup B, escala d'administració especial, subescala tècnica, denominada tècnica de turisme, mitjançant el sistema de concurs oposició, i està dotada amb el sou corresponent a funcionaris d'este grup, pagues extraordinàries i la resta de retribucions que hi corresponguen.
  
El termini de presentació d'instàncies serà de 20 dies naturals, comptadors a partir del sendemà de la publicació l'extracte de la convocatòria en el Boletín Oficial del Estado.
Diari Oficial de la Generalitat Valenciana


Sumari del DOGV 4605, del 10-10-2003 (2003/10810)

Informació pública del projecte de reparcel·lació forçosa del sector residencial R-2, Mesquita, del terme municipal de Xàtiva.
------------------------------------------------------------------------------------------------------------------------------

### Dades del document

Número de DOGV
:   4605

Data del DOGV
:   10-10-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/10650


Organisme emissor
:   Ajuntament de Xàtiva

Tipus de document
:   Anunci

Informació pública del projecte de reparcel·lació forçosa del sector residencial R-2, Mesquita, del terme municipal de Xàtiva. [2003/10286]
  
En virtut de la Resolució de l'Alcaldia núm. 651, de data 23 de juliol de 2003, se sotmet a informació pública el projecte de reparcel·lació forçosa del sector residencial R-2, Mesquita, promogut per Promocions Ángel Díaz, SL, adjudicatària del programa d'actuació del sector R-2, Mesquita, inclosa en el sòl urbanitzable residencial de Xàtiva amb un superfície total de 127.7699 m².
  
Resultant que per acord del ple de l'Ajuntament de Xàtiva de data de 5 d'abril de 2001, va ser aprovat el programa d'actuació integrada i adjudicat definitivament a la mercantil Promociones Ángel Díaz, SL en data 10 de maig del 2001, i integrat per la documentació següent: alternativa tècnica del programa per al desenvolupament de l'actuació integrada i projecte d'urbanització.
  
Vist el conveni urbanístic aprovat per acord plenari de 3 de juny del 2002, que regixen les relacions entre l'urbanitzador i la corporació, degudament formalitzat i subscrit per ambdues parts.
  
De conformitat al que disposa l'article 69 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, el projecte de reparcel·lació forçosa se sotmetrà a informació pública per mitjà d'anunci en un diari d'informació general editat en la Comunitat i simultàniament en el Diari Oficial de la Generalitat Valenciana, durant el qual es podran formular al·legacions durant vint dies hàbils comptats des de la publicació de l'edicte en el DOGV, així com es podran consultar en este ajuntament, en el Departament d'Urbanisme, les actuacions que es deriven de la referida documentació.
  
La documentació que s'exposa al públic inclou un projecte de reparcel·lació forçosa, l'import total de l'actuació és de 5.504.355,16 e (803.147.733,47 PTA), més IVA, incloses per tant despeses generals, despeses d'indemnitzacions, benefici industrial, honoraris per redacció de projectes direcció d'obres, així com despeses de gestió, encara que no inclou el desviament i la reposició de séquies que hauran de ser assumits pel programa i sufragats entre els propietaris drets, amb la consegüent retaxació de càrregues.
Diari Oficial de la Generalitat Valenciana


Sumari del DOGV 4529, del 24-06-2003 (2003/7047)

RESOLUCIÓ d'11 d'abril de 2003, de la Universitat Politècnica de València, per la qual nomena María Pilar Santamarina Siurana catedràtica d'universitat de l'àrea de coneixement de Botànica, adscrita al Departament de Biologia Vegetal.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4529

Data del DOGV
:   24-06-2003

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2003/7047


Organisme emissor
:   Universitat Politècnica de València

Tipus de document
:   Resolució

RESOLUCIÓ d'11 d'abril de 2003, de la Universitat Politècnica de València, per la qual nomena María Pilar Santamarina Siurana catedràtica d'universitat de l'àrea de coneixement de Botànica, adscrita al Departament de Biologia Vegetal. [2003/F7047]
  
De conformitat amb la proposta elevada per la comissió nomenada per a jutjar el concurs convocat per la Resolució de 10 de novembre de 2001 d'aquesta universitat, plaça número 343/2001 (codi 3095), (BOE de 28 de novembre de 2001), i presentada per la interessada la documentació a què fa referència el punt desé de la convocatòria, aquest Rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària, i la resta de disposicions que la desenvolupen, ha resolt:
  
Nomenar María Pilar Santamarina Siurana, amb número de document nacional d'identitat 46241464-V, catedràtica d'universitat de la Universitat Politècnica de València, de l'àrea de coneixement de Botànica, adscrita al Departament de Biologia Vegetal.
  
València, 11 d'abril de 2003.- El rector: Justo Nieto Nieto.
Diari Oficial de la Generalitat Valenciana


Sumari del DOGV 4660, del 30-12-2003 (2003/13043)

ACORD de 5 de desembre de 2003, del Consell de la Generalitat, pel qual s'autoritza determinada transferència de crèdit entre diverses seccions, per un import global de tretze milions vuit-cents mil vuit-cents disset euros (18.087.431,00 EUR). Expedient 06.050/03-240.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4660

Data del DOGV
:   30-12-2003

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2003/13673


Organisme emissor
:   Conselleria d'Economia, Hisenda i Ocupació

Tipus de document
:   Acord

ACORD de 5 de desembre de 2003, del Consell de la Generalitat, pel qual s'autoritza determinada transferència de crèdit entre diverses seccions, per un import global de tretze milions vuit-cents mil vuit-cents disset euros (84.825.531,00 €). Expedient 06.050/03-240. [2003/S13798]
  
El Consell de la Generalitat, en la reunió del dia 5 de desembre de 2003, va adoptar l'acord següent:
  
Per tal de dotar de cobertura pressupostària determinades actuacions considerades ineludibles, cal redistribuir crèdits consignats en el capítol 2 del programa 612.60, Despeses Diverses, per un import global de 90.609.447 euros.
  
En este sentit, i en tal sentit, i en virtut del que disposen els articles 18 i 19 de la Llei 12/2002, de Pressupostos de la Generalitat Valenciana per a l'exercici 2003, el Consell de la Generalitat,
  
ACORDA
  
Primer
  
S'autoritza la disminució de crèdit en l'aplicació pressupostària 89.46.763.54.0. per import de 38.200.002,00 euros.
  
Segon
  
S'autoritza l'increment de crèdit en les aplicacions pressupostàries i pels imports que es detallen a continuació:
  
Aplicació Import (€)
  
23.09.997.42.8 5.171.130,00
  
24.58.731.76.4 62.000,00
  
66.97.086.35.2 1.085.572,00
  
82.71.253.74.2 2.111.000,00
  
25.82.659.37.4 4.500.000,00
  
40.39.474.65.7 239.900,00
  
52.45.313.56.0 721.215,00
  
Total 15.768.501,00
  
Tercer
  
S'autoritza la modificació en la dotació de determinades línies de subvenció en els termes que es detallen a continuació:
  
València, 5 de desembre de 2003.- El conseller secretari del Consell de la Generalitat: Alejandro Font de Mora Turón.
Diari Oficial de la Generalitat Valenciana


Sumari del DOGV 4471, del 01-04-2003 (2003/3549)

DECRET 3/2003, de 31 de març, del president de la Generalitat, de dissolució i convocatòria d'eleccions a les Corts Valencianes.
--------------------------------------------------------------------------------------------------------------------------------

### Dades del document

Número de DOGV
:   4471

Data del DOGV
:   01-04-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/3549


Data del document
:   31-03-2003

Organisme emissor
:   Presidència de la Generalitat

Tipus de document
:   Decret

Descriptors 

:   * Corts Valencianes
    * dissolució del Parlament
    * legislació
    * Parlament regional
    * eleccions regionals

DECRET 3/2003, de 31 de març, del president de la Generalitat, de dissolució i convocatòria d'eleccions a les Corts Valencianes. [2003/3549]
  
Enguany es compleix el termini de durada del mandat fixat per als diputats i les diputades de les Corts Valencianes en l'article 12.4 de l'Estatut d'Autonomia de la Comunitat Valenciana, i escau, en els termes prevists en la Llei Orgànica del Règim Electoral General, convocar les eleccions autonòmiques.
  
Per això, sent competència del president de la Generalitat la dissolució parlamentària i la convocatòria d'eleccions, de conformitat amb el que estableix l'article 16 de la Llei de Govern Valencià, i fent ús de les facultats conferides per l'article 14 de la Llei 1/1987, de 31 de març, de la Generalitat, Electoral Valenciana, amb la deliberació prèvia del Consell de la Generalitat en la reunió del dia 25 de març de 2003,
  
DECRETE
  
Article 1
  
Queden dissoltes les Corts Valencianes elegides el dia 13 de juny de 1999.
  
Article 2
  
Es convoquen eleccions a les Corts Valencianes, que tindran lloc el dia 25 de maig de 2003.
  
Article 3
  
De conformitat amb el que preveu l'article 11 de la Llei Electoral Valenciana, el nombre de diputats i diputades a triar en cada circumscripció electoral serà el següent:
  
- Alacant: 30 diputats i diputades.
  
- Castelló: 23 diputats i diputades.
  
- València: 36 diputats i diputades.
  
Article 4
  
La campanya electoral tindrà una durada de 15 dies. Començarà a les zero hores del dia 9 de maig de 2003 i finalitzarà a les vint-i-quatre hores del dia 23 de maig de 2003.
  
Article 5
  
La sessió constitutiva de les Corts Valencianes tindrà lloc el dia 12 de juny de 2003, a les 10.30 hores, al palau de les Corts Valencianes.
  
DISPOSICIÓ FINAL
  
El present decret entrarà en vigor el mateix dia de la seua publicació en el Diari Oficial de la Generalitat Valenciana.
  
Valencia, 31 de març de 2003
  
El president de la Generalitat,
Diari Oficial de la Generalitat Valenciana


Sumari del DOGV 4571, del 22-08-2003 (2003/9280)

Notificació del recurs de alçada dels expedients sancionadors 040401/8088, a José A. Moncho Sampascual, i altres.
-----------------------------------------------------------------------------------------------------------------

### Dades del document

Número de DOGV
:   4571

Data del DOGV
:   22-08-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/9280


Organisme emissor
:   Conselleria d'Infraestructures i Transport

Tipus de document
:   Anunci

Notificació del recurs de alçada dels expedients sancionadors 040401/8088, a José A. Moncho Sampascual, i altres. [2003/9280]
  
De conformitat amb el que disposen els articles 59.4 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, de 27 de novembre de 1992), la nova redacció de la qual fou aprovada per la Llei 4/1999, de 13 de gener, de modificació de la Llei 30/92 (BOE núm. 12, de 14 de gener de 1999), es fa pública notificació del recurs d'alçada dels expedients sancionadors que s'indiquen (DRO 23-2003), instruïts pel Servici Territorial de Transports a les persones o les entitats denunciades que a continuació se relacionen, ja que s'ha intentat la notificació en l'últim domicili conegut, i esta no s'ha pogut practicar.
  
Els expedients corresponents es troben en el Servici Territorial de Transports, i poden els interessats interposar recurs contenciós administratiu, davant el Tribunal Superior de Justícia de la Comunitat Valenciana, en el termini de dos mesos comptador des de l'endemà de la publicació d'este en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 4591, del 19-09-2003 (2003/10538)

RESOLUCIÓ de 12 de setembre de 2003, de la Direcció General d'Universitats i Investigació, per la qual es fa públic l'acord de la Comissió de Preinscripció Universitària pel qual s'establixen els terminis corresponents a la convocatòria extraordinària de preinscripció.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4591

Data del DOGV
:   19-09-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/10882


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 12 de setembre de 2003, de la Direcció General d'Universitats i Investigació, per la qual es fa públic l'acord de la Comissió de Preinscripció Universitària pel qual s'establixen els terminis corresponents a la convocatòria extraordinària de preinscripció. [2003/F10102]
  
Per Orde de 25 de març de 2003, de la Conselleria de Cultura i Educació, es regulen els procediments d'admissió a ensenyances universitàries a la Comunitat Valenciana.
  
L'apartat tercer, punt 4, de la citada disposició assenyala que «Per resolució del director general d'Ensenyaments Universitaris publicada en el Diari Oficial de la Generalitat Valenciana es farà públic l'acord de la Comissió de Preinscripció pel qual s'establixen els terminis corresponents a la convocatòria extraordinària.»
  
En virtut d'això, segons el que disposa l'article 11 del Decret 115/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Cultura, Educació i Esport, resolc:
  
Únic
  
Fer públic l'acord de la Comissió de Preinscripció Universitària, pel qual es determina com a termini de preinscripció en les universitats públiques de la Comunitat Valenciana (convocatòria extraordinària) els dies 29 i 30 de setembre i 1 d'octubre de 2003.
  
De conformitat amb el que establixen els articles 107, 116 i 117 de la Llei de Règim Jurídic de les Administracions Publiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, el present acte, que posa fi a la via administrativa, podrà ser recorregut potestativament en reposició o bé es podrà plantejar directament recurs contenciós administratiu, en els terminis i davant dels òrgans que s'indiquen a continuació:
  
a) Recurs de reposició davant de la Comissió de Preinscripció, en el termini d'un mes a comptar des de l'endemà de la seua publicació.
  
b) Recurs contenciós administratiu davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació.
Diari Oficial de la Generalitat Valenciana


Sumari del DOGV 4601, del 03-10-2003 (2003/10031)

Informació pública de les alternatives tècniques presentades durant el període de pròrroga al programa d'actuació integrada per a desenvolupar les unitats d'execució en sòl urbà Conarda-Este i Conarda Oeste i sector R-20 del Pla General de Bétera.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4601

Data del DOGV
:   03-10-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/10222


Organisme emissor
:   Ajuntament de Bétera

Tipus de document
:   Anunci

Informació pública de les alternatives tècniques presentades durant el període de pròrroga al programa d'actuació integrada per a desenvolupar les unitats d'execució en sòl urbà Conarda-Este i Conarda Oeste i sector R-20 del Pla General de Bétera. [2003/S10286]
  
En relació amb el programa d'actuació integrada iniciat per la mercantil Urbacón Levante, SL i Inmobiliaria Mediterránea Atica, SA, per a desenvolupar urbanísticament els terrenys compresos en les unitats d'execució en sòl urbà Conarda-Este i Conarda-Oeste i de la unitat d'execució que coincidix amb el sector R-20 de sòl urbanitzable, (així com els terrenys adscrits a este pertanyents al Parc dels Pinars i identificats amb la clau QL 01.1) del Pla General de Bétera, i vençut el termini prorrogat d'informació pública, sotmetre a informació pública, segons l'article 46.3 de la Llei 6/1994, Reguladora de l'Activitat Urbanística, als sols efectes de coneixement general i per a poder formular al·legacions, sense que es puguen admetre's noves alternatives tècniques, les següents:
  
- La presentada per la mercantil Grupo Bertolín, SAU, per a desenvolupar la unitat d'execució Conarda-Este del Pla General de Bétera.
  
- La presentada per l'Agrupació d'Interés Urbanístic Conarda-Oeste, per a desenvolupar la unitat d'execució Conarda-Oeste del Pla General de Bétera.
  
- I la presentada per la mercantil Lloma del Mas, SL, per a desenvolupar la unitat d'execució que coincidix amb el sector R-20 del Pla General del municipi.
  
Durant 20 dies hàbils comptadors des de la publicació del present edicte en el Diari Oficial de la Generalitat Valenciana, les alternatives presentades per Grupo Bertolín, SAU i Agrupació d'Interés Urbanístic Conarda-Oeste, podran ser consultades en les dependències de l'Ajuntament (Departament d'Urbanisme, de 09.00 a 14.00 hores). Així mateix es podrà consultar l'alternativa presentada per la mercantil Lloma del Mas, SL, exceptuant este termini, ja que comporta modificació de planejament, i en aquest cas serà d'un mes d'acord amb el que establix la Llei Reguladora de l'Activitat Urbanística.
Diari Oficial de la Generalitat Valenciana


Sumari del DOGV 4538, del 07-07-2003 (2003/7604)

Informació de l'oferta pública d'ocupació
-----------------------------------------

### Dades del document

Número de DOGV
:   4538

Data del DOGV
:   07-07-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/7604


Data del document
:   16-06-2003

Organisme emissor
:   Ajuntament de Bèlgida

Tipus de document
:   Convocatòria

Descriptors 

:   * Bèlgida
    * concurs administratiu
    * oferta d'ocupació
    * administració local
    * professió administrativa

Informació de l'oferta pública d'ocupació [2003/7604]
  
Esta Alcaldia, en virtut de les atribucions que li conferix l'article 21 de la Llei 7/1985, de 2 d'abril, Reguladora de les Bases de Règim Local, modificada per la Llei 11 /1999, de 21 d'abril, ha resolt:
  
Primer
  
Aprovar l'oferta pública d'ocupació, d'acord amb el pressupost general d'esta corporació i la plantilla de personal, aprovades pel Ple per a l'exercici 2003, amb la vacant següent:
  
Personal funcionari (administració general)
  
Denominació Auxiliar administratiu
  
Grup D
  
Vacants 1
  
Dedicació 100%
  
Forma d'accés Oposició
  
Segon
  
Ordenar la publicació de la present resolució en el Diari Oficial de la Generalitat Valenciana als efectes previstos en l'article 5 del Reial Decret 896/1991, de 7 de juny.